burgasdotpro/wikipedia huggingface dataset:
Bounds Green (stanica metra)

Bounds Green je jednou zo staníc londýnskeho metra nachádzajúca sa v londýnskej mestskej časti Bounds Green v obvode Haringey. Stanicu obsluhuje Piccadilly Line a nachádza sa v tarifných zónach 3 a 4 na križovatke ulíc Bounds Green Road a Brownlow Road.
Dejiny.
Stanicu otvorili 19. septembra 1932. Počas plánovania stanice sa tiež uvažovalo nad názvami "Wood Green Road" a "Brownlow Road". Ako na všetkých staniciach ležiacich na predĺženej časti Piccadilly Line do Cockfosters, aj tu boli umiestnené viaceré estetické prvky, ktoré predtým v metre vidieť nebolo. Stanicu navrhol Charles Holden a architektonicky je budova stanice vyriešená v tzv. "hranatom štýle" - je to typický pohľad na anglickú architektúru 30. rokov. Osemuholníková stavba je ešte doplnená o vetraciu vežu na boku.
Podzemné časti stanice sú vydláždené svetlo hnedými dlaždicami lemovanými modrým vlysom. Tunely v stanici majú, podobne ako v stanici Southgate priemer len . Naopak v rušnejších staniciach Turnpike Lane, Wood Green a Manor House je priemer až . Netradičné tiež boli priestory vybudované pre väčšiu prístupnosť pod koľajiskom.
V noci 13. októbra 1940 osamotené nemecké lietadlo spustilo bombu na domy severne od stanice. Deštrukcia domov spôsobila zrútenie severnej časti nástupišťa smerujúceho do centra a smrť či zranenie mnohých, ktorý sa pod zemou ukrývali pred náletmi. Doprava bola prerušená dva mesiace. Na mieste tragédie sa dnes nachádza pamätná tabuľa, ktorá chybne hvorí o 16 mŕtvych belgických utečencoch a 3 britských občanoch. Záznamy o smrti civilostoch uchováva Commonwealth War Graves Commission (Úrad vojenských hrobov britského spoločesntva) a tie hovoria o tom, že v skutočnosti zomrelo na mieste len 16 ľudí, z ktorých len traja boli z Belgicka. Posledná sedemnásta obeť zomrela na druhý deň v nemocnici. Zranených bolo cca 20 ľudí.
Transport for London v minulých rokoch stanicu kompletne zrekonštruovalo. Práce sa vykonávali v noci a počas víkendových uzávierok. Osadené boli informačné displeje a podlaha spolu s dlaždicami bola kompletne zrekonštruovaná resp. vymenená.
Na rozdiel od ďalších staníc na tomto predĺženom úseku, táto stanica nie je súčasťou zoznamu Anglického dedičstva. Od augusta 2008 sa začala spisovať petícia za začlenie stanice do tohto zoznamu.
Qatar Telecom German Open

Qatar Telecom German Open je ženský tenisový turnaj, ktorý patrí do WTA Tour a koná sa v Berlíne v Nemecku. Turnaj ktorý vznikol v roku 1896, je jedným z najstarších ešte existujúcich turnajov pre ženy. Toto podujatie je zaradene na WTA Tour ako turnaj Tier I.
Predošlými víťazkami turnaja boli aj bývalé svetové jednotky Chris Evertová, Steffi Grafová, Monica Selesová, Arantxa Sánchezová Vicariová, Martina Hingisová, Amélie Mauresmová a Justine Heninová.
Predošlé názvy turnaja:
Víťazky turnaja.
Dvojhra.
Od roku 1971:
Rašíd Ramzí

 
 
 
 
Rašíd Ramzí (* 17. júl 1980, Safi , Maroko) je bahrajnský atlét, ktorý sa venuje behu na 800, 1500 a 5000 metrov.
Vrcholové podujatia.
Peking 2008.
Dňa 19. augusta 2008 získal na olympijských hrách v Pekingu zlatú medailu v behu na 1500 m. Pred druhým Keňanom Asbel Kipruto Kiprop vyhral o 17 stotín sekundy. Tento výsledok však neplatil, lebo v apríli 2009 vyšlo najavo, že dopoval.
Z behu na 5000 m sa odhlásil, a tak nemohol zopakovať "zlaté double" z behu na 1500 a 5000 metrov, ktoré sa podarilo na olympijských hrách 2004 Hišámovi Al-Karrúdžovi.
Európska cesta 014

Európska cesta 014 je diaľková cesta v Kazachstane. Začína sa v meste Kabanbai odpojením od E40 a pokračuje východným smerom k mestu Dostyk na hraniciach s Čínou.
Carrie-Anne Mossová

Carrie-Anne Mossová (* 21. august 1967, Burnaby, Britská Kolumbia, Kanada) je kanadská herečka známa z filmov ako Memento, Čokoláda a Matrix.
Danio malabarské

Danio malabarské ("Devario aequipinnatus") je druh ryby z čeľade kaprovité ("Cyprinidae").
Pôvod.
Pochádza z Južnej Ázie (západná India, Srí Lanka).
Razbora klinovitá

Razbora klinovitá (lat. "Trigonostigma heteromorpha", syn. "Rasbora heteromorpha") je druh ryby z čeľade kaprovité ("Cyprinidae").
Pôvod.
Pochádza z juhovýchodnej Ázie (Thajsko, Sumatra).
Vladikavkaz

Vladikavkaz (; oset. Дзæуджыхъæу), v minulosti nazývaný v ruštine Орджоникидзе (Ordžonikidze) (1931 – 1944, 1954 – 1990) a Дзауджикау (Dzaudžikau) (1944 – 1954), je hlavné mesto Severného Osetska na juhu Ruskej federácie.
Má 313 761 obyvateľov (2007) a je jedno z najväčších kaukazských miest, žije v ňom 48 % obyvateľstva Severného Osetska, medzi nimi aj 0,3 % Slovákov. Rozkladá sa na juhu Severného Osetska na úpätí Kaukazu pozdĺž toku rieky Terek a je východiskom transkaukazskej cesty do Tbilisi. V roku 1967 tu bola založená univerzita, v meste je 9 ďalších vysokých škôl.
19. marca 1999 bol na centrálnom trhovisku spáchaný teroristický útok. Pri explózii zahynulo 52 ľudí a vyše 52 bolo ranených. 9. septembra 2010 pri vchode do mestského trhoviska explodoval automobil so samovražedným atentátnikom. Zahynulo najmenej 22 ľudí a 138 bolo ranených. Veľkú časť zasiahnutých osôb tvorili moslimovia, ktorí prichádzali na nákupy pred blížiacimi sa sviatkami.
Rozvinutý je potravinársky, textilný, chemický, hutnícky a strojársky priemysel.
Mesto má bohatú históriu a prelínajú sa v ňom prvky z kresťanského a moslimského náboženstva. V meste je okrem kresťanských kostolov aj mešita.
Vlajka Severného Osetska

Vlajka Severného Osetska je pravouhlá horizontálna trikolóra vo farbách biela, červená a žltá. Pomer dĺžky a výšky vlajky je 1:2. Vlajka bola uzákonená 24. novembra 1994.
Európska cesta 015

Európska cesta 015 je diaľková cesta v Kazachstane. V meste Taskesken sa odpája z E40, odkiaľ pokračuje na východ k mestu Bachty na hraniciach s Čínou.
Neum

Neum je mesto v Bosne a Hercegovine, ležiace na pobreží Jadranského mora. Je to jediné mesto v krajine, ktoré leží pri mori, v úzkom koridore, ktorý krajina má. Žije tu 1 993 obyvateľov (Grad Neum), s okolím 4 325 (općina Neum) .
Európska cesta 12

Európska cesta 12 ("E12") je európska cesta, ktorá prechádza v smere z východu na západ, cez Fínsko, Švédsko a Nórsko. E12 je 910 km dlhá, začína v meste Mo i Rana v Nórsku a končí vo fínskych Helsinkách. Vo Fínsku prechádza E12 po štátnej ceste číslo 3.
Nikola Pisano

Nicola Pisano, tiež Niccolò Pisano, (* okolo 1206, Pisa alebo Apúlia - † 1278), bol sochár a architekt často označovaný za zakladateľa moderného sochárstva. 
Dielo.
Jeho hlavné sochárske diela sú kazateľnice v Baptistéria v Pise (1260) a Dómu v Siene (1266 - 1268), zdobené reliéfmi z Nového zákona. 
Okrem toho vyzdobil reliéfmi náhrobok svätého Dominika v Bologni a mramorové fontány v Perugii (1277 - 1280) reliéfmi a soškami.
Pisano vysoko prevýšil svojich bezprostredných predchodcov. Hoci sa držal tradičných, prevažne byzantských kompozičných motívov, dal prostredníctvom skúmania antiky podnet k novým formám, ktoré viedli k štúdiu prírody. Nebol len napodobňovateľom klasického staroveku, jeho postavy sú originálne diela, ktoré vznikli vďaka dôkladnemu štúdiu a pochopeniu antických prototypov. Je najdôležitejším predchodcom talianskej renesancie, za ktorej začiatok sa väčšinou označuje rok 1260, kedy Nicola Pisano dokončil kazateľnicu v Pise.
O Pisanovi ako architektovi je málo informácii, pretože skoro všetky budovy prisudzované mu Vasarim boli časom takmer kompletne prestavané.
Jeho žiakmi boli Arnolfo di Cambio a Guglielmo Agnelli, i jeho syn, Giovanni Pisano.
Stanislav Becík

Doc. Ing. Stanislav Becík, PhD. (* 25. máj 1952, Nitra) je slovenský politik, od 18. augusta 2008 do 9. júla 2010 minister pôdohospodárstva.
Jeho brat, Dušan Becík, bol slovenský horolezec a cvičiteľ. Syn Stanislava Becíka, Branislav Becík, je predsedom Nitrianskeho samosprávneho kraja a kandidát strany Hlas SD do Národnej rady Slovenskej republiky pre predčasné voľby 2023.
Život.
V roku 1982 ukončil Agronomickú fakultu Vysokej školy poľnohospodárskej v Nitre. V roku 2004 obhájil na tej istej univerzite titul PhD. a v roku 2007 habilitoval na docenta.
Stanislav Becík pracoval od roku 1973 až do vymenovania do funkcie ministra v roku 2008 v Združení agropodnikateľov, družstvo Dvory nad Žitavou. Začínal ako robotník, neskôr sa prepracoval do funkcie hlavného zootechnika. V roku 1988 sa stal predsedom družstva. V roku 1998 sa stal predsedom Regionálnej poľnohospodárskej a potravinárskej komory Nové Zámky a v roku 2000 predsedom predstavenstva Slovenskej poľnohospodárskej a potravinárskej komory v Bratislave.
Je ženatý a má 3 deti. 
Politická činnosť.
Stanislav Becík bol 18. augusta 2008 vymenovaný ako nominant ĽS-HZDS za ministra pôdohospodárstva namiesto odvolanej Zdenky Kramplovej. Je členom ĽS–HZDS.
Gemerské pásmo

Gemerské pásmo je štruktúrna zóna Západných Karpát, zahrnuje hlavne gemerikum, tvoriace tzv. gemerické antiklinórium a na ňom nasunuté alebo priľahlé jednotky, ktoré tvorí hlavne meliatikum a časti turnaika, ako aj časť silicika presunutá na sever od rožňavskej línie. Silicikum v gemerskom pásme buduje podstatnú časť severogemerického synklinória, kde tvorí Stratenskú hornatinu a Galmus. V zjednodušených koncepciách stavby Západných Karpát je štruktúrne najvyšším pásmom alpínskej príkrovovej stavby. Obyčajne sa však južne od neho kladie ešte meliatske pásmo a ďalšie.
Zrážka jednotlivých jednotiek pásma prebiehala po uzavretí Meliatského oceánu a presúvala sa generálne smerom na sever. Tento proces trval od vrchnej jury po spodnú kriedu.
Členenie.
Stavbu gemerského pásma možno rozčleniť na niekoľko paralelných až laterálne sa zastupujúcich pásiem (generálne z juhu na sever):
Horniny gemerského pásma vystupujú aj v podloží Košickej a Hornádskej kotliny.
M²

m² môže byť:
M² môže byť:
Marcus Miller

Marcus Miller (* 14. jún 1959, Brooklyn, New York) je džezový hudobník, skladateľ, producent a multiinštrumentalista najviac známy ako hráč na basovú gitaru.
Diskografia.
Sólová kariera (1982–súčasnosť)
Obdobie s Davidom Sanbornom (1975–2000)
Obodbie s Milesom Davisom (1980–1990)
V kapele The Jamaica Boys (1986–1990)
Brian Dzingai

Brian Dzingai (* 29. apríl 1981, Bulawayo) je zimbabwiansky atlét, ktorý sa venuje behu na 200 a 400 metrov. Medzi jeho najväčšie úspechy patrí štvrté miesto z olympijských hier 2008 v Pekingu.
LinkedIn

LinkedIn je obchodne-orientovaná internetová sociálna sieť založená v decembri 2002 a spustená v máji 2003. Využíva sa hlavne pre vytváranie profesionálnych sietí. Od decembra 2007 bola návštevnosť približne 3,2 miliónov návštevníkov za mesiac. V auguste 2008 mala približne 25 miliónov členov, z toho viac ako 20-tisíc zo Slovenska.
V marci 2011 sieť prekonala métu 100 miliónov registrovaných užívateľov, čím ďalej viac získava popularitu v Česku a na Slovensku. Medzi užívateľov patria manažéri, konzultanti a odborníci z najrôznejších odborov. Taktiež niektoré firmy majú svoje účty na LinkedIn.
Profil používateľa.
V profile užívateľa sa nachádza jeho životopis obsahujúci položky kariéra, pracovné miesta a vzdelanie. Prostredníctvom kontaktov je používateľ zapojený aj do kontaktov svojich kontaktov, čím vzniká previazaná sieť užívateľov. LinkedIn ponúka aj najrôznejšie skupiny a aplikácie. Je možné vyhľadať bývalých a súčasných kolegov, spolužiakov z univerzít alebo nájsť nových obchodných partnerov vďaka možnosti zverejnenia podrobností spolupráce.
LinkedIn Answers.
Vďaka funkcii LinkedIn Answers možno klásť rôzne otázky, na ktoré možno očakávať vzhľadom na zameranie celej siete takmer vždy spoľahlivú odpoveď. Otázky môžu byť ako odborného, tak obchodného charakteru.
Valdas Adamkus

Valdas Adamkus, pôvodným menom Voldemaras Adamkavičius, (* 3. november 1926, Kaunas) je litovský politik, ktorý bol tretí a piaty prezident Litovskej republiky.
Životopis.
Valdas Adamkus sa narodil v litovskom Kaunase v rímskokatolíckej rodine. Patril medzi litovských dobrovoľníkov, ktorí v roku 1944 bojovali proti sovietskej nadvláde. Po porážke oslobodzovacieho hnutia bol nútený emigrovať do Nemecka a následne do USA, kde žil od roku 1949. Aktívne sa podieľal na kultúrnej a politickej organizácií Litovcov v zahraničí.
&lt;br&gt;Litovské občianstvo mu bolo vrátené v roku 1992. Za prezidenta Litvy bol zvolený v roku 1998 a 2003.
Je ženatý s Almou Adamkienė (rod. Nutautaitė).
Xing

Xing (do 17. novembra 2006 známa ako Open Business Club alebo openBC) je profesionálna internetová sociálna sieť založená v auguste 2003 v Nemecku, určená prevažne na udržiavanie obchodných (firemných) kontaktov. Sieť používajú užívatelia po celom svete, väčšinu členov však tvoria Nemci. V roku 2007 Xing zakúpil španielske sociálne siete eConozco a Neurona, začiatkom roka 2008 aj tureckú sociálnu sieť Cember.net. 
V júni 2008 bolo v sieti zaregistrovaných 6,14 milióna členov, z toho niekoľko tisíc zo Slovenska.
Atletika na Letných olympijských hrách 2008 – Beh na 200 m žien

Beh na 200 metrov žien bola jednou z 23 ženských atletických disciplín na Letných olympijských hrách 2008. Súťažilo sa na pekinskom národnom štadióne Kuo-ťia tchi-jü-čchang od 19. do 21. augusta. Vyhrala Jamajčanka Veronica Campbellová-Brownová.
Letné olympijské hry 1996

XXVI. letné olympijské hry sa konali od 19. júla do 4. augusta 1996 v Atlante v štáte Georgia v USA.
Atlanta získala právo usporiadať olympiádu v roku 1990, keď v poslednom kole získala o 16 hlasov viac ako grécke Atény. Dané rozhodnutie bolo brané ako kontroverzné, nakoľko Atény sa uchádzali o organizovanie z dôvodu storočnice od prvých novodobých olympijských hier (Atény 1896), v rozhodujúcom poslednom kole Atlanta získala väčšinu hlasov, ktoré v štvrtom kole podporili kanadské Toronto.
Slovenskí športovci.
Slovenská republika sa v Atlante 1996 prvýkrát zúčastnila ako samostatná výprava letných olympijských hier. Slovenskí športovci získali 1 zlatú medailu (Michal Martikán C1, vodný slalom mužov), 1 striebornú medailu (Slavomír Kňazovický C1, rýchlostná kanoistika 500 m mužov) a 1 bronzovú medailu (Jozef Gönci, ľubovoľná malokalibrovka na 60 rán). Medaila Jozefa Gönciho bola vôbec prvá medaila na olympiáde pre Slovenskú republiku.
Atentát v olympijskom parku.
27. júla vybuchla v olympijskom parku klincová bomba, ktorá priamo zabila jednú osobu a 111 zranila, jedna osoba zomrela na srdcový infarkt. Neskôr bol z atentátu obvinený Eric Robert Rudolph, protipotratový aktivista.
Atletika na Letných olympijských hrách 2008 – Beh na 400 m žien

Beh na 400 metrov žien bola jednou z 23 ženských atletických disciplín na Letných olympijských hrách 2008. Súťažilo sa na pekinskom národnom štadióne Kuo-ťia tchi-jü-čchang od 16. do 19. augusta. Vyhrala Britka Christine Ohuruoguová.
Novic

Novic je mníšsky čakateľ, mladý mních pripravujúci sa na zloženie rehoľného sľubu.
David Neville (atlét)

 
 
David Neville (* 1. jún 1984, Merrillville, Indiana, USA) je americký atlét venujúci sa behu 200 a 400 metrov. Na Letnej olympiáde v Pekingu 2008 získal v behu na 400 m bronzovú medailu.
Vrcholové podujatia.
Peking 2008.
Dňa 21. augusta získal na olympijských hrách 2008 v Pekingu bronzovú medailu v behu na 400 metrov časom 44,80 s. Pred štvrtým Chrisom Brownom z Bahám mal náskok štyroch stotín sekundy a sa do cieľa hodil.
Bol členom štafety v behu na 4x400 metrov, ktorá skončila na prvom mieste časom 2:55,39 s a tým vytvorila nový olympijský rekord na tejto trati.
Acanthocalycium

Acanthocalycium je rod kaktusov z čeľade kaktusovité "(Cactaceae)". Je rozšírený v severozápadnej Argentíne. Má 12 druhov. Rastie v horách.
Disocactus

Disocactus je rod kaktusov z čeľade kaktusovité "(Cactaceae)". Je rozšírený v južnom a strednom Mexiku.
Razbora priesvitná

Razbora priesvitná (lat. "Rasbora trilineata") je druh ryby z čeľade kaprovité ("Cyprinidae").
Pôvod.
Pochádza z juhovýchodnej Ázie (Malajský polostrov, Sumatra, Borneo).
Kardinálka čínska

Kardinálka čínska (lat. "Tanichthys albonubes") je druh ryby z čeľade kaprovité ("Cyprinidae").
Pôvod.
Pochádza z juhovýchodnej Ázie (južná Čína).
Kostol Kresťanskej reformovanej cirkvi v Kalinčiakove

Kostol Kresťanskej reformovanej cirkvi v Kalinčiakove je románska sakrálna stavba nachádzajúca sa v mestskej časti Levíc, okresného mesta v Nitrianskom kraji. Patrí Reformovanej kresťanskej cirkvi na Slovensku.
Kostol, pôvodne katolícky (s patrocíniom svätej Anny), pochádza z polovice 12. storočia a je príkladom románskeho staviteľského slohu. V neskorších obdobiach bol obnovovaný a slohovo upravovaný. Dostal oporné piliere a v baroku bola k nemu pristavaná štvoruholníková dvojetážová veža. Nasledujúce obnovy boli v rokoch 1836, 1932 a naposledy v rokoch 19571958. Od roku 1655 patrí Reformovanej cirkvi.
Skladá sa z románskej polkruhovej apsidy a z pozdĺžnej, rovno zastropenej lode. Vo vnútri kostola sa nachádza románska západná empora podopretá stĺpmi s kvadratickými hlavicami. K zariadeniu patrí aj klasicistický organ a bohoslužobné nádoby zo 17.19. storočia.
Snow Patrol

Snow Patrol je škótska indie rocková skupina, pochádzajúca z Dundee.
Letné olympijské hry 1992

XXV. letné olympijské hry sa konali od 25. júla do 9. augusta 1992 v Barcelone, v Španielsku. Barcelona získala právo usporiadať olympiádu v roku 1986, keď v treťom kole hlasovania predbehla Paríž, Brisbane a Belehrad.
Česko-slovenskí športovci.
Zlato
Striebro
Bronz
Letné olympijské hry 1988

XXIV. letné olympijské hry sa konali od 17. septembra do 2. októbra 1988 v Soule, v Kórejskej republike.
Soul získal právo usporiadať olympiádu v roku 1981, keď v hlasovaní vyhral nad jediným protikandidátom, japonským mestom Nagoja. Rozhodnutie bolo brané ako kontroverzné, nakoľko v danej dobe bol v Kórejskej republike nedemokratický režim.
Česko-slovenskí športovci.
Na olympiáde sa darilo v česko-slovenskej výprave hlavne slovenským športovcov, ktorí získali 2 zlaté (Miloslav Mečíř, Jozef Pribilinec) a dve bronzové medaily (Miloslav Mečíř a Jozef Lohyňa).
Martín Jaite

Martín Jaite (* 9. október, 1964, Buenos Aires, Argentína) je bývalý argentínsky profesionálny tenista. V roku 1990 bol na 10. mieste medzinárodného rebríčka ATP. Počas svojej kariéry Martín Jaite vyhral 12 turnajov ATP v dvojhre a 1 turnaj v štvorhre.
Centrálnokarpatský paleogén

Centrálnokarpatský paleogén (iné názvy: centrálnokarpatská paleogénna panva, vnútrokarpatský paleogén alebo podtatranská skupina, v Poľsku označované ako podhalský paleogén alebo poľ. "Flisz podhalański" - podhalský flyš) sú súvrstvia paleogénnych (paleocén až oligocén, miestami i spodný miocén) hornín morského vývoja nasadajúce na staršie tektonické jednotky Západných Karpát. Centrálnokarpatský paleogén na severe hraničí s bradlovým a flyšovým pásmom, z ostatných strán ho obklopuje tatrikum a veporikum. Tvorí najmä Liptovskú, Žilinskú, Rajeckú, Turčiansku, Oravskú, Hornonitriansku a Hornádsku kotlinu, tiež Horehronské podolie a niektoré menšie pohoria ako Levočské vrchy, Spišská Magura, Šarišská vrchovina, Bachureň, Skorušinské vrchy a Súľovské vrchy. V Poľsku buduje oblasť Podhalia.
Sedimenty centrálnokarpatského paleogénu tvoria od spodu mladoeocénne karbonátové zlepence, numulitové vápence a nad nimi hrubé eocénno-oligocénne flyšové turbidity. Najväčšiu hrúbku akumulovaných sedimentov, až okolo 2 000 - 4 000 m, dosahuje v pásme od Žiliny cez Oravu, Podhalie, Levočské vrchy až po Šarišskú vrchovinu. Centrálnokarpatská paleogénna panva je považovaná za predoblúkovú panvu.
Hrúbka uloženín centrálnokarpatského paleogénu sa smerom na juh postupne zmenšuje.
Členenie.
Z litostratigrafického hľadiska sa vyčleňujú tieto základné súvrstvia:
Vývoj.
Vznik tejto sedimentačnej panvy, bol spojený so subdukciou podložia flyšového pásma (Magurský oceán). Transgresia do tejto oblasti prenikla z flyšového pásma (severozápadu) v lutéte. Sedimenty najstaršieho borovského súvrstvia vznikali v novo zaplavovanej plytkej, epikontinentálnej oblasti. Samotnú bázu súvrstvia tvoria zlepence, tvorené pôvodnými podložnými horninami, na ne sa usadzovali numulitové vápence. V lutéte až priabone sa začal priestor zo severu zapĺňať distálnym flyšom hutianskeho súvrstvia, v ktorom prevládali hlbokovodné anoxické ílovce. Podľa niektorých názorov bolo náhle prehĺbenie spôsobené javom označovaným ako subkrustálna erózia, kedy subdukovaný blok odhobľoval veľký objem hornín z bloku, pod ktorý sa nasúval. Centrálnokarpatský blok v oblasti následne začal poklesávať a vytvárať panvu. Postupné hromadenie sedimentov nakoniec spôsobilo priblíženie zdrojovej oblasti a usádzanie piesčito-ílovitého zubereckého súvrstvia. V poslednej etape prevládal prínos piesčitých sedimentov bielopotockého súvrstvia natoľko veľký, že sa panva zaplnila. V priebehu oligocénu bola panva rozdrobená výzdvihom jadrových pohorí (hlavne Tatier, ktoré vystúpili prakticky v jej strede). Došlo hlavne k zlomovej tektonike, takže na väčšine územia sú horniny uložené stále v pôvodnej pozícii. K zvrásneniu došlo iba na niekoľkých málo miestach, hlavne na styku s bradlovým a flyšovým pásmom.
Podtatranská skupina

Podtatranská skupina môže byť:
Sadziar obojkový

Sadziar obojkový alebo dážďovník obojkový (lat. "Streptoprocne zonaris") je vták z čeľade dážďovníkovité ("Apodidae").
Opis.
Sadziar obojkový je stredne veľký vták, ktorý je prakticky celý čierno sfarbený. Typickým znakom je biela páska na krku a svetlejšia je aj brušná partia. Oproti väčšine iných sadziarov má len málo vykrojený chvost. Dlhé štíhle krídla ho preto za odpočinku nápadne presahujú.
Výskyt.
Sadziar obojkový je rozšírený v širokom páse vyšších polôh od Mexika až po Argentínu a Bolíviu. Jeho domovom sú prevažne hory, holé skalné steny, strmé zrázy a neprístupné údolia. Hniezdo si stavia v skalných štrbinách a v horách prebieha celý jeho život. Hocikedy hniezdi vo veľkých kolóniách a vtáci sa za ohlušujúceho kriku preháňajú celé hodiny v stokusových húfoch okolo hniezdiska.
Juliusz Machulski

Juliusz Machulski (* 10. marec 1955, Olsztyn, Poľsko) je poľský filmový režisér a producent, herec, scenárista, dramatik. Syn Jana Machulskiho, herca a režiséra, a Haliny Machulskej, herečky. Ženatý s kostymérkou Ewou Machulskou, v minulosti vo vzťahu s herečkami Bożenou Stryjkównou a Lizou Machulskou.
Absolvoval VII. gymnázium Juliusza Słowackiho vo Varšave. V rokoch 19731974 začal štúdium na Varšavskej univerzite v odbore poľská filológia. V roku 1975 prestúpil na režisérstvo do Štátnej vysokej filmovej, televíznej a divadelnej školy Leona Schillera v Lodži. Štúdiá ukončil v roku 1978, diplom obhájil v roku 1980.
Od roku 1988 šéfom filmového štúdia "Zebra". Autor niekoľkonásobne ocenených komédií, tiež futurologických s prvkami politickej satiry a satiry správania. Vystupoval tiež ako herec ("Personel", "Lekcja martwego języka", "Zabij mnie glino"). 
10. decembra 1998 mu bola odhalená hviezda na „chodníku hviezd“ na Piotrkowskej ulici v Lodži.
Letisko Cork

Letisko Cork (po írsky: "Aerfort Chorcaí"; IATA: ORK, ICAO: EICK), je jedno z troch hlavných medzinárodných letísk v Írsku (spolu s Medzinárodným letiskom Dublin a Letiskom Shannon. Nachádza sa asi 8 km južne od mesta Cork na území známom ako Ballygarvan, v grófstve Cork. Letiskom prechádzajú mnohí pasažieri z Írska, Veľkej Británie a európskych destinácií. V roku 2007 letiskom Cork prešlo 3,2 milióna pasažierov, čím sa stalo tretím najväčším letiskom v Írsku počtom prepravených pasažierov. Na letisku sa nachádza významná základňa spoločnosti Aer Lingus, ako aj spoločností Aer Arann a Ryanair.
Handlingoví agenti.
letiskoví pozemní handlingoví agenti :
Letisko Shannon

Letisko Shannon je letisko v Írsku. Jedno z 3 írskych najdôležitejších letísk, spolu s medzinárodným letiskom v Dubline a Corku. Je druhým najvyťaženejším letiskom v Írsku a v roku 2007 odbavilo 3,62 milióna pasažierov. Letisko sa nachádza západne od mesta Shannon v grófstve Clare, asi 24 km od Ennisu a 25 km od mesta Limerick.
História.
Letisko vzniklo v roku 1936, na mieste, kde v 30. rokoch bola pristávacia plocha pre vzducholode, ktoré boli v tom období omnoho populárnejšie ako lietadlá.
Aerolínie a destinácie.
Charterové lety.
Detaily sú pre lety z leta 2008
Škola verejného zdravia

Škola verejného zdravia je poradenská organizácia v oblasti zdravia v Senci. Funguje už od roku 1992, jej zakladateľkou je MUDr. Mária Fulová. 
Organizuje letné stretnutia v rôznych mestách Slovenskej republiky, ktoré sú zamerané na zdravý životný štýl. Organizácia vypisuje kurzy a organizuje túry do prírody.
Momentálne sa zameriava na kurzy v oblasti detoxikácie a boj s obezitou.
Kengura sivá

Kengura sivá (iné názvy: kengura veľká, kengura obrovská, klokan obrovský, veľká kengura; staršie: kenguru veľká, kenguru, kengura, klokan; lat. "Macropus giganteus"; staršie: "Macropus major", "Halmaturus giganteus") je cicavec z čeľade kengurovité ("Macropodidae").
Opis.
Kengura sivá je po kengure červenej druhý najväčší vačkovec našej planéty. Samec dorastá do dĺžky cez 2 m a váži viac ako 60 kg. Samice sú o niečo menšie.
Výskyt.
Kengura sivá obýva suché krovinaté kraje a polopúšte východnej Austrálie a Tasmánie (tam žije zvláštny poddruh). 
Ekológia a biotop.
Kengury sa živia trávou, lístím a vetvičkami krov, v suchých oblastiach púštnym rastlinstvom. Cez deň sa ukrývajú v tieni, na pastvu vychádzajú v neskorom popoludní. Novorodené mláďa meria sotva 2 cm a váži necelý gram. Je to vlastne len zárodok, ktorý sa v tele samice vyvíjal len 38 až 40 dni. Vo vaku potom svoj vývoj dokončuje po niekoľko mesiacov. Samice rodia vždy len jediné mláďa, v maternici však býva v zálohe ďalší oplodnený zárodok, ktorý sa po dobu kojenia prvého mláďaťa nevyvíja. Tak čelia kengury veľmi nepriaznivým podmienkam, a preto tiež samica, keď je prenasledovaná nepriateľom a naozaj v úzkych, mláďa z vaku vyhodí, aby si uľahčila útek. 
Ohrozenie.
Kengura sivá je považovaná za potravinového konkurenta oviec, a preto ju farmári ešte dnes bez milosti zabíjajú. Mäso sa spracováva ako krmivo pre psy a mačky. Kengura je však zviera, ktoré omnoho lepšie využíva sporú pastvu a nedevastuje rastlinstvo, takže je ekologicky omnoho vhodnejšia.
Jukari Tamurová

Jukari Tamurová (jap.: 田村 ゆかり, ) (* 27. február 1976, Fukuoka, Japonsko) je japonská populárna speváčka a seijú, teda japonská anime dabérka. Jej fanúšikovia ju volajú Jukarin (jap.: ゆかりん).
Narodila sa v meste Fukuoka a po ukončení školy sa začala venovať dabingu a spevu. Tiež sa stala hlásateľkou v japonskej televízii Animax.
Zvykne dabovať skôr mladé dievčatá alebo ženy.
Známe role.
Dôležité postavy sú zvýraznené hrubým písmom.
L.U.Z.A.

L.U.Z.A. (pôvodne Luza) je slovenská hip-hopovová hudobná skupina. Jej členovia sú Čistychov, Slipo a DJ Hajtkovič. Všetci pochádzajú z Petržalky. Skupina spolu so skupinou Drvivá menšina tvorí dnes už legendárne zoskupenie "Názov Stavby".
Atletika na Letných olympijských hrách 2008 – Beh na 5 000 m žien

Beh na 5 000 metrov žien bola jednou z 23 ženských atletických disciplín na Letných olympijských hrách 2008. Súťažilo sa na pekinskom národnom štadióne Kuo-ťia tchi-jü-čchang od 19. do 21. augusta. Vyhrala Etiópčanka Tiruneš Dibabová.
Atletika na Letných olympijských hrách 2008 – Beh na 100 m cez prekážky

Beh na 100 metrov cez prekážky bola jednou z 23 ženských atletických disciplín na Letných olympijských hrách 2008. Súťažilo sa na pekinskom národnom štadióne Kuo-ťia tchi-jü-čchang od 19. do 21. augusta. Vyhrala Američanka Dawn Harperová.
Hino Nacional Brasileiro

Hino Nacional Brasileiro je brazílska národná hymna, ktorá bola skomponovaná v roku 1822, ale až v roku 1890 sa stala oficiálne brazílskou národnou hymnou. Najprv bola hymna bez slov, ale v roku 1909 bola vyhlásená súťaž a na sté výročie od vzniku hudby hymny boli prijaté slová. Autorom hudby je Joaquim Osório Duque a slová napísal Francisco Manoel da Silva.
Text.
Ouviram do Ipiranga as margens plácidas
de um povo heróico o brado retumbante,
e o sol da liberdade, em raios fúlgidos,
brilhou no céu da pátria nesse instante.
Se o penhor dessa igualdade
conseguimos conquistar com braço forte,
em teu seio, ó liberdade,
desafia o nosso peito a própria morte!
Ó Pátria amada,
idolatrada,
salve! Salve!
Brasil, um sonho intenso, um raio vívido
de amor e de esperança à terra desce,
se em teu formoso céu, risonho e límpido,
a imagem do cruzeiro resplandece.
Gigante pela própria natureza,
és belo, és forte, impávido colosso,
e teu futuro espelha essa grandeza.
"Ref:"
Terra adorada,
entre outras mil,
és tu, Brasil,
ó pátria amada!
Dos filhos deste solo és mãe gentil,
pátria amada,
Brasil!
Deitado eternamente em berço esplêndido,
ao som do mar e à luz do céu profundo,
fulguras, ó Brasil, florão da América,
iluminado ao sol do novo mundo!
Do que a terra, mais garrida,
teus risonhos lindos campos têm mais flores;
Nossos bosques têm mais vida,
Nossa vida em teu seio mais amores.
Ó pátria amada,
idolatrada,
salve! Salve!
Brasil, de amor eterno seja símbolo
o lábaro que ostentas estrelado,
e diga o verde-louro dessa flâmula
- paz no futuro e glória no passado.
Mas, se ergues da justiça a clava forte,
verás que um filho teu não foge à luta,
nem teme, quem te adora, a própria morte.
"Ref:"
Terra adorada…
Obchvat

Obchvat je v cestnej doprave označenie pozemnej komunikácie (spravidla cesta alebo miestna komunikácia), ktorá je určená na obchádzanie obce alebo jej časti, väčšinou preto, aby centrum obce nebolo zahltené veľkým množstvom vozidiel. V súčasnosti má obchvat už takmer každé mesto.
V súčasnej dobe sa obchvaty okolo miest a obcí budujú väčšinou v podobe rýchlostných komunikácií.
Obchvaty sa tiež používajú ako náhrada za zastarané cesty, ktoré sa už nepoužívajú z dôvodu ničivých prírodných katastrof (zemetrasenia, cunami, zosuvy pôdy, sopečné erupcie).
Obchvat (rozlišovacia stránka)

Obchvat môže byť:
Letné olympijské hry 1984

XXIII. letné olympijské hry sa konali od 28. júla do 12. augusta 1984 v Los Angeles, Kalifornia v Spojených štátoch.
Los Angeles získali právo usporiadať olympiádu v roku 1978 bez hlasovania, nakoľko boli jediným mestom, ktoré sa o olympiádu v danom roku uchádzalo. Hier sa, ako odvetu za bojkot v Moskve 1980, nezúčastnili krajiny sovietskeho bloku (s výnimkou Rumunska) vrátane Česko-Slovenska. Zaujímavosťou je, že hry bojkotoval aj Afganistan (vtedy už súčasť sovietskeho bloku). Hry otvoril americký prezident Ronald Reagan.
Medailová bilancia.
Najlepších desať krajín na olympiáde v Los Angeles 1984.
Radek Zelenka

Dr. Radek Zelenka je fiktívna postava z televízneho seriálu Stargate Atlantis. Je to český vedec, ktorý sa zaoberá antickými technológiami. V Atlantis výprave je po Rodney McKeyovi najdôležitejším vedcom a vyzná sa hlavne do energetiky. V poslednom dieli seriálu vypočítal všetky potrebné výpočty pre nový druh pohybu cez celé galaxie v okamihu.
Postava je populárna vďaka používaniu anglického i českého jazyka v originálnom znení.
Pozri aj.
České hlášky Radka Zelenku
Paolo Canè

Paolo Canè (* 9. apríl 1965, Bologna, Taliansko) je bývalý taliansky profesionálny tenista. Počas svojej kariéry vyhral 3 turnaje ATP v dvojhre a 3 turnaje vo štvorhre.
Smederevo

Smederevo je mesto v Srbsku, správne stredisko Podunajského okruhu. V roku 2003 tu žilo 109 809 obyvateľov.
Mesto založil srbský panovník Đurađ Branković, ktorý dal v roku 1430 postaviť Smeredevskú pevnosť. V rokoh 1430 až 1439 bolo Smederevo hlavným mestom Srbska, potom pripadlo postupujúcej Osmanskej ríši po dvojmesačnom obliehaní. Od 2. augusta 1444 na základe Segedínskeho mieru mesto opäť pripadlo Brankovićovi. Ešte v tom istom rohu však Uhri porušili mierovú dohodu a Srbsko sa opäť zmenilo na bojisko. V roku 1454 sultán Mehmed II. Smeredevo znovu zabral, nakrátko ustúpil Jánovi Huňadymu a od 1459 sa mesto stalo osmanskou pohraničnou pevnosťou až do roku 1526.
Pri prvom srbskom povstaní v roku 1806 bolo opäť prechodne hlavným mestom.
Počas 2. svetovej vojny mesto okupovalo nemecké vojsko, ktoré do pevnosti umiestnilo sklad munície. 5. júna 1941 došlo k mohutnému výbuchu uskladneného streliva; výbuch zavinil tisíce ľudských obetí a vážne poškodil pevnosť.
Mesto je strediskom oblasť známej pestovaním ovocia a výrobou vín. Dominantou miestneho priemyslu sú oceliarne predtým známe pod menom Sartid. V roku 2003 do nich vstúpil americký investor a premenoval ich na "U.S. Steel Serbia". V roku 2012 boli železiarne odpredané späť do vlastníctva štátu.
Carl Lewis

Frederick Carlton ("Carl") Lewis (* 1. júl 1961, Birmingham, Alabama, USA) je americký atlét a skokan do diaľky, ktorý získal 9 olympijských medailí (9 zlatých ), víťaz kontroverzného behu na 100 m v Soule 1988. Štyri zlaté medaily získal na štyroch olympiádach v skoku do diaľky. Ako ôsmy atlét získal olympijské "bežecké double" na trati 100 a 200 metrov.
Cestná infraštruktúra v Albánsku

Cestná infraštruktúra v Albánsku patrí medzi najmladšie v Európe. Jej rozvoj sa začal až po prelomení politickej izolácie v 90. rokoch. V tom čase bola väčšina ciest v krajine nespevnená.
Štruktúra cestnej siete.
Albánska cestná sieť používa podobnú štrukturalizáciu, ako talianska. Takisto bol prebraný aj dizajn dopravného značenia. Existujú tu štátne cesty a diaľnice, pričom štátne cesty môžu byť vybudované v kategórii "rruga" (cesta) alebo "superstrada" (obdoba polprofilovej rýchlostnej cesty na Slovensku).
Štátne cesty boli očíslované len nedávno, takže hľadať ich v mnohých mapách veľmi obťažné. Pred číslom cesty figuruje aj predpona "SH", čo je skratka od miestneho názvu krajiny – "Shtetërore". Základné ťahy medzi najdôležitejšími mestami majú čísla od 1 po 9.
V súčasnosti existuje len jediný diaľničný ťah A1 na trase Drač-Kukës-Morinë. Obsahuje však aj zatiaľ nedobudované úseky viacerých štátnych ciest vybudovaných v kategórii "superstrada".
Rruga.
Dvojpruhová cesta bez krajnice. Maximálna povolená rýchlosť v obci /h a mimo obce /h
Superstrada.
Dvojpruhová cesta s rozšírenou krajnicou. Maximálna povolená rýchlosť /h
Diaľnica (Autostrada).
Štvorpruhová cesta s rozdelenými smermi jazdy. Maximálna povolená rýchlosť /h
Pavéza

Pavéza je veľký drevený obranný štít, ktorý dosahuje až výšku človeka. Využívala sa v stredoveku na ochranu pred lukostreľbou. Na Slovensku, podobne ako v Česku, sa objavila v 15. storočí, pavézy používali husiti i križiaci.
Jonas Svensson

Jonas Svensson (* 21. október 1966, Goteburg, Švédsko) je bývalý švédsky profesionálny tenista. Počas svojej kariéry vyhral 5 turnajov ATP v dvojhre a 1 turnaj vo štvorhre.
Pancierniček trojfarebný

Pancierniček trojfarebný alebo dianema zebrochvostá ("Dianema urostriatum", syn. "Dianema urostriata") je druh ryby z čeľade pancierničkovitých ("Callichthyidae").
Pôvod.
Pochádza z Južnej Ameriky (Brazília).
Southgate (stanica metra)

Southgate je jednou zo staníc londýnskeho metra nachádzajúca sa v londýnskej mestskej časti Southgate v obvode Enfield. Stanicu obsluhuje Piccadilly Line a nachádza sa v tarifnej zóne 4.
Dejiny.
Stanicu Southgate otvorili spolu so stanicou Oakwood 13. marca 1933 v druhej etape predĺženia Piccadilly Line z Finsbury Parku do Cockfosters. Pred otvorením boli okrem súčasného názvu navrhované aj "Chase Side" a "Southgate Central". Budova stanice je postavená v štýle Art Deco z tehál, železobetónu a skla a je jedným z najlepších príkladov stavieb architekta Charlesa Holdena. Budova má kruhový pôdorys s plochou vytvárajúcou betónovú strechu. Navonok sa vyníma zvýšená strecha strednej časti, ktorá je podopretá len do kruhu usporiadanými oknami, ktoré do vestibulu púšťajú denné svetlo. Celá budova je navrchu zakončená osvetleným zariadením pripomínajúcim tzv. Teslov transformátor.
Podobne ako stanice Arnos Grove, Oakwood a Cockfosters aj Southgate je v zozname zachovaných historických stavieb. Súčasné dva eskalátory majú stále pôvodné stĺpcové osvetlenie a bronzové obklady sú stále súčasťou stanice. Avšak v úplnej podobe sa stanica nezachovala. Ku koncu 90. rokov sa jeden z troch východov zamuroval, aby na jeho mieste vznikla nová predajňa lístkov a druhý kvôli turniketom začal fungovať len ako východ.
Zaujímavosti.
Zachované časti stanice, obzvlášť eskalátory vytvárajú výborné podmienky na točenie dramatických scén, ako napr. vo filme The End of the Affair (verzia z roku 1999).
Aj keď na obidva smery sa trať nachádza na povrchu, stanica samotná sa nachádza na kopci a teda súpravy pred stanicou vojdú do tunela a potom za stanicou z nich zase vyjdú. Ak sa však pozriete z nástupišťa smerom na sever (z centra), tak uvidíte východ tunela, čo je pri podzemných linkách ako Piccadilly Line veľmi unikátne.
Greatest Hit (…and 21 Other Pretty Cool Songs)

Greatest Hit (...and 21 Other Pretty Cool Songs) je prvý výberový dvojalbum skupiny Dream Theater.
Skladby sú rozdelené do dvoch diskov. Prvý disk – "The Dark Side" obsahuje heavy metalové skladby a druhý disk – "The Light Side" obsahuje melodické skladby. Album mapuje obdobie rokov 1991 až 2005, preto neobsahuje skladby z debutového albumu "When Dream and Day Unite" a takisto ani z posledného štúdiového albumu "Systematic Chaos."
Goran Prpić

Goran Prpić (* 4. máj 1964, Záhreb, Chorvátsko) je bývalý chorvátsky profesionálny tenista. Počas svojej kariéry vyhral 1 turnaj ATP v dvojhre a 1 turnaj vo štvorhre.
Pancierniček zelený

Pancierniček zelený alebo pancierniček kovový, pancierniček zlatopásikavý, panciernik zelený, panciernik kovový (lat. "Corydoras aeneus") je druh ryby z čeľade pancierničkovitých ("Callichthyidae").
Pôvod.
Pochádza z Južnej Ameriky (Venezuela až Uruguaj).
Pancierniček oblúkopruhý

Pancierniček oblúkopruhý alebo pancierniček oblúkovitý ("Corydoras arcuatus") je druh ryby z čeľade pancierničkovité ("Callichthyidae").
Pôvod.
Pochádza z Južnej Ameriky (horné povodie Amazonky v Brazílii a Peru).
Regina v. Dudley and Stephens

Regina v. Dudley &amp; Stephens alebo The Queen v. Dudley and Stephens (1884 14 QBD 273 DC) je jeden z najznámejších sporov v anglosaskom práve. V spore boli britská kráľovná Viktória ako žalobca za Spojené kráľovstvo a Tom Dudley s Edwin Stephensonom ako obžalovaní z vraždy. Obžalovaní boli uznaní vinní zo zločinu a odsúdení na trest smrti, kráľovná však využila svoje právo a následne im udelila milosť.
Opis sporu.
Obžalovaní stroskotali spolu s Edmundom Brooksom a malým chlapcom Richardom Parkerom na voľnom mori neďaleko Mysu Dobrej nádeje. Po niekoľkých dňoch hladovania bolo jasné, že chlapec je smrteľne chorý (pravdepodobne z dôvodu pitia morskej vody) a umiera a ostatní stroskotanci sú tiež na pokraji smrti z dôvodu nedostatku potravín a vody. Obžalovaní sa rozhodli chlapca zabiť a spoločne s Brooksom (ktorý však nebol obžalovaný, nakoľko bol proti zabitiu a ani sa samotného aktu aktívne nezúčastnil) použili chlapcove telo ako potravu a tekutiny. Parkera zabili vreckovým nožom, v danom momente už bol dlhší čas v bezvedomí. Tento čin im umožnil prežiť ešte niekoľko dní, až kým ich náhodne objavila okolo plávajúca loď.
Pred súdom bolo dokázané, že chlapca v čase, keď ho zabili, už nebolo možné zachrániť. Rovnako bolo dokázané, že obžalovaní týmto činom zachránili život sebe aj Brooksovi. Súd stál pred otázkou, či čin jednoznačne klasifikovať ako vraždu, oboch obžalovaných uznať vinnými zo spáchania vraždy a odsúdiť ich na trest smrti, alebo do verdiktu zakomponovať aj morálny aspekt a prekročiť tým pomyselnú hranicu práva.
Súd v spore rozhodol, že „skutkové okolnosti právne neospravedlňujú zločin“ a po dlhej diskusii rozhodol jednohlasne, že obžalovaní sú vinní zo spáchania vraždy a odsúdil ich na smrť obesením. Spor však posunul následne kráľovnej, ktorá obžalovaným udelila milosť a znížila trest na šesť mesiacov vo väzení.
Kazeta

Kazeta môže byť:
Jan Riesenkampf

Jan Riesenkampf [čítaj Rizenkamf] (* 1963, Zabrze, Poľsko) je poľský básnik. 
Debutoval súborom "Koszula" (1992). Verše publikuje na stránkach Fa-artu, Lampy a Iskry Božej. Žije vo Varšave.
Pancierniček čiernoškvrnný

Pancierniček čiernoškvrnný alebo pancierniček dvojpásový (lat. "Corydoras melanistius") je druh ryby z čeľade pancierničkovité ("Callichthyidae").
Pôvod.
Pochádza z Južnej Ameriky (Guyana).
Malý Kriváň

Malý Kriváň môže byť:
Ariocarpus

Ariocarpus je rod kaktusov z čeľade kaktusovité "(Cactaceae)". Je rozšírený v strednom a severnom Mexiku a na južnom Texase.
Soliská

Soliská môžu byť:
Astrofyt

Astrofyt (lat. "Astrophytum") je rod kaktusov z čeľade kaktusovité "(Cactaceae)". Je rozšírený v strednom a severnom Mexiku a na južnom Texase.
Kokaín

Kokaín je práškovitá, biela, kryštalická hmota najrozšírenejšia ako droga. Ide o alkaloid z juhoamerického kra koky pravej.
Voľná báza kokaínu, crack, vzniká zmiešaním s alkalickým činidlom (najčastejšie sódou, ale používa sa napríklad aj vápno alebo prášok do pečiva), ďalej s éterom alebo menej častým čpavkom a následnou tepelnou úpravou. Na výrobu 1 kg kokaínu je potrebných 100-170 kg lístkov.
Kokaín prvýkrát vyrobil nemecký chemik Albert Niemann v roku 1860. V roku 1862 bola spustená komerčná výroba v nemeckom meste Darmstadt firmou Merck.
Pravidelné podávanie kokaínu je návykové. Užívatelia sa môžu stať psychicky závislí na jeho somatických a mentálnych účinkoch, čo vedie k zvyšovaniu dávok kokaínu pre udržanie alebo zvýšenie týchto účinkov. Riziko závislosti je obzvlášť vysoké po kokaíne vo forme cracku.
Aztekium

Aztekium je rod kaktusov z čeľade kaktusovité "(Cactaceae)".
Výskyt.
Rod Aztekium je rozšírený v strednom Mexiku v štáte Nuevo León.
Blossfeldia

Blossfeldia je rod kaktusov z čeľade kaktusovité "(Cactaceae)". Je rozšírený v severozápadnej Argentíne a južnej Bolívii. Patrí medzi najmenšie známe kaktusy. Rastie v horách.
Zateplenie

Zateplenie (zatepľovanie) má niekoľko podobných ale odlišných definícií:
Pri vonkajšom zateplovaní obalovej konštrukcie (fasády) sa rozlišuje:
Zatepľujú sa aj ostatné konštrukcie, napríklad plochá strecha, podkrovie, stropy, vnútorné priečky, komín alebo podpivničená časť stavby.
Hlavovec

Hlavovec (lat. "Cephalocereus") je rod kaktusov z čeľade kaktusovité "(Cactaceae)".
Výskyt.
Rod Cephalocereus je rozšírený v strednom Mexiku v štáte Hidalgo.
Druhy.
Tento rod tvorí skupinu niekoľkých druhov, z ktorých najznámejší je "hlavovec starecký".
Misia Spojených národov v Kosove

Misia Spojených národov v Kosove (UNMIK, "United Nations Interim Administration Mission in Kosovo") je civilná správa srbskej provincie Kosovo pod patronátom OSN.
UNMIK vznikla 10. júna 1999 na základe rezolúcie Bezpečnostnej rady OSN 1244 (1999) ako prostriedok civilnej správy vojnou zničenej provincie Kosovo.
Hlavovec starecký

Hlavovec starecký (lat. "Cephalocereus senilis") je kaktus z čeľade kaktusovité "(Cactaceae)". Je rozšírený v strednom Mexiku v štátoch Hidalgo a Guanajuato. Je vysoký až 15 m.
Adonis (mytológia)

Adonis alebo Adónis ("Adónis"), ) je postava z orientálnej, gréckej a rímskej mytológie, ktorá bola pôvodne bohom plodnosti v starovekej Sýrii a Fenícii. V gréckej mytológii bol mužskou obdobou bohyne Afrodity. Jeho znakom bola holubica. Bol i symbolom kolobehu života a smrti v prírode.
V gréckej mytológii bol Adónis krásny syn cyperského kráľa, do ktorého sa zaľúbila bohyňa Afrodita. Pomáhala mu pri love a varovala ho pred nebezpečnými zvieratami, no pri jednom z nich ho smrteľne zranil diviak. Afrodita uprosila Dia, aby Adonisovi každého pol roka na jar povolil dočasne opustiť ríšu mŕtvych. V Grécku ženy každé leto na slávnosti adónie oplakávali jeho smrť a oslavovali zmŕtvychvstanie (ako kolobeh života a smrti v prírode).
V sumerskej mytológii predstavoval obdobu božstva rastlinstva Dumuzi (Tammuz). Jeho kult bol silný napr. v Byblose.
Náboženský kult z 20. storočia, ktorý uctieval Adonisa ako Satana s erotickým pozadím, sa nazýva adonizmus, zakladateľom bol nemecký okultista Franz Sättler.
Fakľovec

Fakľovec (lat. "Cereus") je rod kaktusov z čeľade kaktusovité "(Cactaceae)". Je rozšírený v Južnej Amerike východne od Kordiller.
Mazhar

Mazhar je tradičná arabská tamburína. Používa sa v arabskej hudbe. Kostra nástroja je vyrobená z dreva. Mosadzné rolničky sú veľké 10 až 13 cm. Na nástroj sa hrá trasením, ktoré vydáva chrapľavý zvuk
Kožnatka floridská

Kožnatka floridská (lat. "Apalone ferox") je druh korytnačky z čeľade mäkkuľovité ("Trionychidae"). Má dĺžku panciera do 60 cm. Jej sfarbenie je olivové alebo hnedé. Žije na juhovýchode Spojených štátov amerických, hlavne na Floride. Je všežravá, ale dáva prednosť mäsu.
Dráma (anime)

Dráma je v oblasti mangy a anime druh alebo žáner. Dramatické anime majú zväčša hlboký dej a často sa tam objavujú náhle zvraty. Tiež bývajú doladené dramatickou hudbou. V takýchto anime alebo mangách však býva len ojedinelý humor.
Kim Basingerová

Kimila Ann „Kim“ Basinger (* 8. december 1953, Athens, Georgia, USA) je americká filmová herečka a bývalá modelka.
V roku 1998 dostala Oscara za vedľajšiu úlohu vo filme "L.A. Confidential" – "Prísne tajné".
Pravoslávna cirkev v českých krajinách a na Slovensku

Pravoslávna cirkev v českých krajinách a na Slovensku (), do roku 1993 Pravoslávna cirkev v Česko-Slovensku/Pravoslavná církev v Československu je jedna z autokefálnych pravoslávnych cirkví. 
Dejiny.
Kresťanstvo byzantského obradu sa na územie dnešného Slovenska dostalo príchodom Cyrila a Metoda na Veľkú Moravu v roku 863. Na začiatku "Pravoslávna cirkev v Česko-Slovensku" spadala pod Srbskú pravoslávnu cirkev, ale v roku 1923 jej konštantínopolský patriarcha udelil autonómiu. 
Počas druhej svetovej vojny bola cirkev prenasledovaná nacistami, a množstvo kňazov bolo popravených. Biskup Matej Pavlík známy ako biskup Gorazd II., poskytol pomoc atentátnikom na zastupujúceho ríšskeho protektora Reinharda Heydricha, na základe čoho bol popravený. Gorazd bol kanonizovaný Pravoslávnou cirkvou v Česko-Slovensku v roku 1987.
V roku 1946 sa na sovietsky tlak cirkev dostala pod Moskovský patriarchát. Ten jej udelil v roku 1950 autokefalitu, a tento štatút bol potvrdený v roku 1998 konštantínopolským patriarchom.
Po rozpade Česko-Slovenska v roku 1993 sa cirkev rozdelila na dve metropolitné provincie, ktoré sú zjednotené v jednej synode. V oboch je spolu okolo 75 000 veriacich - na Slovensku okolo 50 000 a v Česku okolo 23 000.
Predstavitelia cirkvi.
Pre podrobný zoznam metropolitov cirkvi pozri "Zoznam pravoslávnych metropolitov českých krajín a Slovenska"
Na čele cirkvi stojí metropolita. Metropolita Pravoslávnej cirkvi v českých krajinách a na Slovensku je zároveň arcibiskupom pražskej alebo prešovskej eparchie. Od roku 2014 je jej najvyšším predstaviteľom Jeho Blaženosť Rastislav, arcibiskup prešovský, metropolita Pravoslávnej cirkvi v Českých krajinách a na Slovensku. 
Svätá synoda.
K januáru 2021 mala Svätá synoda cirkvi nasledujúce zloženie:
Štatistiky.
Počet veriacich, ktorí sa na Slovensku prihlásili k pravoslávnej cirkvi v posledných sčítaniach ľudu:
Čemerský potok

Čemerský potok je potok na Hornom Považí, v severozápadnej časti okresu Bytča. Je to ľavostranný prítok Hričovského potoka, meria 2,1 km a je tokom IV. rádu.
Prameň.
Pramení v Javorníkoch, v geomorfologickom podcelku Vysoké Javorníky, v lokalite Dlhá na juhozápadnom svahu Čemerky (1 052,3 m n. m.) v nadmorskej výške cca 910 m n. m. 
Opis toku.
Potok preteká územím CHKO Kysuce na katastrálnom území obce Štiavnik. Od prameňa tečie sprvu severojužným smerom, zľava priberá krátky prítok prameniaci na južnom úpätí Čemerky a stáča sa smerom na juhozápad. Následne priberá ďalší krátky ľavostranný prítok zo západného svahu Hluchého (960,9 m n. m.) a preteká osadou Ráztoka, kde priberá pravostranný prítok z juhozápadného úpätia Čemerky. Napokon sa severne od osady Medvedie vlieva v nadmorskej výške približne 590 m n. m. do Hričovského potoka.
Louis Alexandre Auguste Chevrolat

Louis Alexandre Auguste Chevrolat (* 29. marec 1799, Paríž, Francúzsko – † 16. december 1884, Paríž) bol významný francúzsky amatérsky entomológ – hlavne koleopterológ a ornitológ.
Biografia.
Narodil sa v Paríži. Louis Alexandre Auguste Chevrolat sa počas svojho života zaoberal hlavne chrobákmi (Coleoptera) a vtákmi (Aves). Entomológii sa venoval už od svojej mladosti, kedy pod vedením Pierra Andrého Latreilla, Auguste Dejeana a mnohých známych entomológov študoval hmyz, hlavne chrobákov. Stal sa významným odborníkom v tejto oblasti a napísal viac ako 250 odborných entomologických prác. Počas svojho života opísal viac ako 2000 druhov hmyzu, hlavne chrobákov. V roku 1832 bol jedným zo zakladateľov Société entomologique de France, francúzskej entomologickej spoločnosti. V roku 1850 sa stal jej prezidentom a v roku 1862 bol zvolený druhýkrát do tejto funkcie. V roku 1856 išiel do dôchodku. Zomrel v roku 1884 v Paríži. 
Po jeho smrti bola jeho zbierka hmyzu rozdelená. Menšia časť zbierky sa nachádza t.č. v British Natural History Museum v Londýne.
Victor Babeș

Victor Babeș (* 28. júl 1854 Viedeň, Rakúsko† 19. október 1926 Bukurešť, Rumunsko) bol rumunský lekár, biológ a jeden z prvých bakteriológov.
Narodil sa vo Viedni, v rodine pochádzajúcej z Banátu, študoval v Budapešti a Viedni.
Zaoberal sa besnotou, leprou, záškrtom a tuberkulózou.
V roku 1885 izoloval z cudzopasníka "Ixodes scapularis" prvoka rodu "Babesia", ktorý je príčinou zriedkavej a vážnej infekcie pomenovanej na jeho počesť, babeziózy.